
Grozījumi Rīgas domes 2023. gada 12. jūlija saistošajos noteikumos Nr. RD-23-220-sn
“Par mājsaimniecības atzīšanu par trūcīgu vai maznodrošinātu un sociālās palīdzības pabalstiem Rīgas valstspilsētas pašvaldībā”

	Izdoti saskaņā ar Sociālo pakalpojumu un sociālās palīdzības likuma 3. panta otro daļu, 33. panta ceturto daļu, 36. panta piekto un sesto daļu, Ministru kabineta 2011. gada 25. janvāra noteikumu Nr. 75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem” 141.6 punktu




Izdarīt Rīgas domes 2023. gada 12. jūlija saistošajos noteikumos Nr. RD-23-220-sn “Par mājsaimniecības atzīšanu par trūcīgu vai maznodrošinātu un sociālās palīdzības pabalstiem Rīgas valstspilsētas pašvaldībā” (Latvijas Vēstnesis, 2023, Nr. 139; 2024, Nr. 34) šādus grozījumus:

1. Svītrot 3.2.1.3. apakšpunktu.

2. Aizstāt 14.2. apakšpunktā teikumu “Lai saņemtu pabalstu, persona reizi gadā iesniedz Sociālajā dienestā iesniegumu un ārsta speciālista atzinumu par nepieciešamību lietot inkontinences līdzekļus un/vai urīnceļu katetrus”ar teikumu “Pieprasot pabalstu pirmo reizi, persona Sociālajā dienestā iesniedz ārsta atzinumu par nepieciešamību lietot inkontinences līdzekļus un/vai urīnceļu katetrus;”.

3. Izteikt saistošo noteikumu 14.3.1. un 14.3.2. apakšpunktu un 14.3.3. apakšpunkta ievaddaļu šādā redakcijā: 
“14.3.1. pacienta līdzmaksājuma segšanai par valsts apmaksātu veselības aprūpes vai medicīniskās rehabilitācijas pakalpojumu, kas saņemts ambulatori vai personas dzīvesvietā;
14.3.2. maksas veselības aprūpes vai medicīniskās rehabilitācijas pakalpojuma apmaksai, ja tas saņemts ambulatori vai personas dzīvesvietā;
14.3.3. pacienta līdzmaksājuma segšanai par valsts apmaksātu veselības aprūpes pakalpojumu, kas saņemts ārstniecības iestādes dienas vai diennakts stacionārā, tai skaitā par diagnostiskajiem izmeklējumiem, operācijām vai medicīnisko rehabilitāciju, kā arī ārstniecības iestādes rēķinā iekļauto izmitināšanas pakalpojumu (bez ēdināšanas) pēc dienas stacionārā veiktas manipulācijas, ja pēc ārstniecības iestādes rēķinā norādītās summas un ar mājokļa lietošanu saistīto izdevumu samaksas mājsaimniecības rīcībā esošie līdzekļi ir mazāki par GMI slieksni. Pabalsta apmēru aprēķina, izmantojot šādu formulu:”.

4. Papildināt 16. punktu ar teikumu šādā redakcijā:
“Pabalsta summu ieskaita tā kalendārā gada pabalsta apmēra limitā, kurā iesniegts iesniegums par pabalsta piešķiršanu, neatkarīgi no izdevumu rašanās dienas.”.

5. Izteikt 17. punktu šādā redakcijā: 
“Pabalstu veselības aprūpei var pieprasīt vienu reizi trijos mēnešos, iesniedzot veselības aprūpes izdevumus apliecinošu dokumentu kopijas ne vēlāk kā trīs mēnešu laikā no izdevumu rašanās brīža. Izņēmuma gadījumos, ja personai radušies izdevumi, kuru apmērs vai personas sociālā situācija pamato nepieciešamību pabalstu piešķirt ātrāk, to var pieprasīt pirms minētā triju mēnešu termiņa beigām. Izdevumus apliecinošs dokuments ir kases čeks, Valsts ieņēmumu dienestā reģistrēta stingrās uzskaites kvīts, faktūrrēķins vai internetbankas izdruka, kurā norādīts veselības aprūpes pakalpojuma saņēmēja personas vārds, uzvārds, personas kods, maksājuma mērķis, datums, summa. Sociālajam dienestam ir tiesības pieprasīt uzrādīt dokumenta oriģinālu, ja rodas pamatotas šaubas par iesniegtā dokumenta īstumu, salasāmību vai atbilstību pabalsta piešķiršanas nosacījumiem.”.

6. Svītrot VI nodaļu.

7. Izteikt 23. punkta ievaddaļu šādā redakcijā:
”23. Sociālais dienests var piešķirt pabalstu parāda par mājokli pamatsummas samaksai, ja mājokļa platība nepārsniedz MK noteikumos un noteikumu 11.2. un 11.3. apakšpunktā noteiktos normatīvus, parāds radies tādu apstākļu dēļ, kas būtiski ietekmējuši mājsaimniecības spēju segt ar mājokļa lietošanu saistītos izdevumus, un, izvērtējot mājsaimniecības sociālo un materiālo situāciju, Sociālais dienests konstatē, ka pabalsta piešķiršana ir nepieciešama mājokļa zaudēšanas riska novēršanai, ja:”. 

8. Svītrot 24.1. apakšpunktu.

9. Svītrot 25. punktu.

10. Aizstāt X nodaļas nosaukumā vārdu “jautājums” ar vārdu “jautājumi”.

11. Papildināt X nodaļu ar 33. punktu šādā redakcijā:
“33. Izskatot personas iesniegumu, kas saņemts pirms Rīgas domes 2026. gada …. ……  saistošo Noteikumu Nr. RD-….. “Grozījumi Rīgas domes 2023. gada 12. jūlija saistošajos noteikumos Nr. RD-23-220-sn “Par mājsaimniecības atzīšanu par trūcīgu vai maznodrošinātu un sociālās palīdzības pabalstiem Rīgas valstspilsētas pašvaldībā”” spēkā stāšanās, Sociālais dienests piemēro lēmuma pieņemšanas dienā spēkā esošo tiesisko regulējumu.”

